
ANUNŢ privind consultare elaborare 
Plan Urbanistic Zonal ”Introducere teren în intravilan și  lotizare pentru locuințe și 
funcțiuni complementare  nr.cad.2842 
localitatea Sântandrei, comuna Sântandrei, județul Bihor”

Proiectant: S.C. Archistuff Studio S.R.L. – arh. urb.Popa Silviu Adrian
Inițiatori: Gîb Daniela-Marcela, Maischberger Felicia, Prahanca Mircea Dan.

Terenul propus pentru reglementare, situat în partea nordică a localității Sântandrei,  parțial în extravilan și parțial în intravilan, este identificat cu nr.cad.2842, însris în CF nr.2842 cu suprafața de  11500 mp. Acest teren este mărginit la nord de drumul public identificat cu nr.cad.10257, la sud de canalul Peța, la vest de un teren arabil cu nr.cad.7772 parțial intravilan, iar la est de parcelarea aferentă străzii Alunului.  
Accesul se poate face prin drumul public din nord cu nr.cad.10257, sau pe str.Alunului cu lățime de 6m care se va lărgi la profil de 12 m. 
Conform Legii 350/2001, pentru construirea de locuințe și funcțiuni complementare pe teren extravilan este necesară introducerea terenului în intravilan prin elaborarea unui Plan urbanistic Zonal. 
Prin P.U.Z. se vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Prin P.U.Z. se propune lotizarea terenului în 15 parcele pentru locuințe și funcțiuni complementare (comerț, servicii), dispuse de o parte și alta a două drumuri nou create cu lățimea de 12 m. Se propune de asemeni o zonă verde parc public și/sau construcţii pentru utilități publice -  cu suprafața de 742,5mp mp, aprox.5% din suprafața totală a terenului, Drumurile laterale publice de acces se vor prelungi și/sau lărgi prin cedarea unor fâșii de teren cu lățimea de 6 m. 
Reglementările propuse și prezentate în planșa 3/U sunt:  
Funcțiunea locuire :                     : locuințe individuale izolate / cuplate
Funcțiuni complementare locuirii : cu condiționări:serrvicii cu acces public- de proximitate și comerțen detail, servicii profesionale sau manufacturiere, funcțiuni de învățîmânt și cercetare și respectiv funcțiuni de turism cu condiționări.
Mărime parcele                            : 513,24 – 528,80 mp   
Front la stradă                              :18,16 – 23,63 m   
Regim maxim de înălțime            : S(D)+P+1E(M), Hmax.cornișă =8m    Hmax.coamă=12m  
P.O.T.                                            : max.35%  
C.U.T.                                           : max.0,90 
Retragere de la stradă                 : min.3,00 m 
Retragere spate                           : min.6,00 m
Retrageri laterale                        : min.3m pe o parte și cu respectarea Codului Civil pe cealaltă parte, sau cu acordul vecinilor pentru retrageri mai mici
Parcaj obligatoriu pe lot                : minim 1 loc/locuință
Înălțime gard perimetral                : max. 2,50 m spre vecini
 : max.2,00 m la stradă – cu soclu de 80 cm și înălțime și în rest   transparent din grilaj metallic sau sistem similar cu vizibilitate din ambele direcții și pătrunderea vegetației
Conditii specifice impuse: spații verzi pe 30% din suprafata lotului , vegetație joasă, medie și înaltă.

Amplasarea anexelor gospodărești și garajelor este posibilă în spatele parcelei și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Este obligatorie amplasarea garajelor la min. 6m retragere în incintă pentru a permite parcarea în față a unui autoturism. 
Zona Verde sau pentru utilități publice – 742,5mp  - reprezintă circa 6,45% din suprafața totală a terenului studiat.
Pot max.: 5%,  CUT max.0,1%,  regim maxim de înălțime: (S/D) + P

Drumul de acces la teren din est, str.Alunului se va lărgi cu încă 6m pentru a ajunge la profil  de 12m, prin cedarea terenului de către beneficiari. De asemeni, în partea de vest a terenului se va constitui un drum nou de acces, paralel cu str.Alunului care va avea profil tot de 12 m, format 6 m din terenul beneficiarului și 6 m din terenul vecinului.  
În partea de sud a terenului se va lărgi drumul existent de 4 m, paralel cu canalul Peța, cu încă 6m din terenul beneficiarului.  

Pe terenul studiat nu există utilități. Acestea se vor asigura prin extinderea  rețelelor de alimentare cu energie electrică, gaz, apă-canal existente pe străzile din zonă, respectiv de la str. Mesteacănului (electricitate) și Plopului ( gaz, apă și canalizare). 
  Deoarece administrația publică locală nu dispune de resurse financiare pentru edificarea rețelelor de utilități, inițiatorii P.U.Z.-lui vor avea obligația de-a realiza extinderea rețelelor de utilități : energie electrică iluminat public stradal, gaze naturale, apă și canalizare cu branșamentele și racordurile aferente, pe drumurile nou constituite, pe cheltuiala proprie. 
[bookmark: _GoBack] De asemeni, inițiatorii PUZ vor pietrui cu fonduri proprii drumurile noi, după edificarea rețelelor vor rebalasta zonele afectate de lucrările edilitare și apoi vor preda drumurile în domeniul public.      Obligațiile vor fi asumate printr-o declarație notarială, conform aviz de oportunitate. 

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, în perioada 07.03 – 21.03.2021, în intervalul orar 9:00 – 14:00.  Persoana responsabilă cu informarea şi consultarea publicului este consilier Mihuţa Tudora din cadrul compartimentului  Urbanism al Primăriei comunei Sântandrei - str. Principală, nr.452, tel./fax: 0259-415947, e-mail: primaria.santandrei@gmail.com. Răspunsul la observaţiile și sugestiile transmise va fi publicat pe pagina de internet a primăriei: www.primariasantandrei.ro.

